b'\n_START_ARTICLE_\nMlad\xc3\xa1 Boleslav\n_START_SECTION_\nStanovni\xc5\xa1tvo\n_START_PARAGRAPH_\nPrema podacima iz 2006. godine grad ima 50.000 stanovnika . Susjedno mjesto Kosmonosi spojeno je s gradom.\n_START_SECTION_\nPovijest\n_START_PARAGRAPH_\nMladu Boleslav osnovao je Boleslav II. kao grad nazvan Novi ili Mladi Boleslav u drugoj polovini 10. stolje\xc4\x87a. U srednjem vijeku gradom su vladali gospoda iz Mihalovica, a onda Krajiri iz Krajka. Godine 1600. car Rudolf II. proglasio je Mladu Boleslav kraljevskim gradom. Od 15. do 17. stolje\xc4\x87a gradom upravljaju husiti, posebno jaki bili su \xe2\x80\x9eUjedinjena bra\xc4\x87a\xe2\x80\x9d. Grad se zato nazivalo i \xe2\x80\x9eBrat Rima\xe2\x80\x9d. Tridesetogodi\xc5\xa1nji rat je ostavio mnogo negativnih posljedica, izme\xc4\x91u ostalog sru\xc5\xa1en je i gradski dvorac. Ponovno se rascvjetao razvojem industrije. Od po\xc4\x8detka 20. stolje\xc4\x87a brzo su izgra\xc4\x91ene nove \xc4\x8detvrti i grad se zna\xc4\x8dajno \xc5\xa1irio izvan granice prvobitnih gra\xc4\x91evina, koja je na sjevernoj strani zavr\xc5\xa1avala negdje kod dana\xc5\xa1nje Jaselske i Dukelske ulice. Godine 1905. osnovana je tvornica bicikla "Slavia", koja je vrlo brzo prerasla u tvornicu za motore i kona\xc4\x8dno i tvornica automobila Laurin & Klement, danas \xc5\xa0koda Auto. Urbanisti\xc4\x8dki plan modernog industrijskog mjesta stvorio je svojim regulacijskim planom arhitekt Franti\xc5\xa1ek Janda. Dana 9. svibnja 1945. oko 10. sati nekoliko sovjetskih letjelica preletjelo je iznad Mlade Boleslav, koja je do tog vremena jo\xc5\xa1 uvijek bila pod kontrolom njema\xc4\x8dkog Wehrmachta i grad je tako postao posljednje europsko mjesto bombardirano u Drugom svjetskom ratu; paradoks je \xc5\xa1to se to dogodilo nekoliko sati nakon slu\xc5\xbebenog zavr\xc5\xa1etka rata. Prema nekim od svjedoka doga\xc4\x91aja letjelice su imale na sebi crvenu zvijezdu, no ipak se nije uspjelo sa sigurno\xc5\xa1\xc4\x87u dokazati, da su stvarno pripadala sovjetskoj vojsci. Prilikom bombardiranja poginulo je oko 150 \xc4\x8ceha i vi\xc5\xa1e od 300 pripadnika njema\xc4\x8dke vojske.'